ทุนสำรองประเทศเพิ่ม 800 ล้านดอลลาร์สหรัฐ
ธปท.เผยทุนสำรองระหว่างประเทศเพิ่มขึ้นอยู่ที่ระดับ 2.001 แสนล้านบาท แนวโน้มยังเพิ่มต่อ เหตุทิศทางบาทแข็งหนุนให้ตีราคาสินทรัพย์สูงขึ้น และมีการแทรกแซงตลาด
22 ก.ย. 2560

ธปท.เผยทุนสำรองระหว่างประเทศเพิ่มขึ้นอยู่ที่ระดับ 2.001 แสนล้านบาท แนวโน้มยังเพิ่มต่อ เหตุทิศทางบาทแข็งหนุนให้ตีราคาสินทรัพย์สูงขึ้น และมีการแทรกแซงตลาดธนาคารแห่งประเทศไทย (ธปท.) รายงานทุนสำรอง ณ 15 ก.ย.ที่ผ่านมา อยู่ที่ 2.001 แสนล้านดอลลาร์สหรัฐ หรือ ประมาณ 6.616 ล้านล้านบาท เพิ่มขึ้น 800 ล้านดอลลาร์สหรัฐ หรือ ประมาณ 2.65 หมื่นล้านบาท (คิดอัตราแลกเปลี่ยนเปิดตลาดที่ 33.11 บาท/ดอลลาร์สหรัฐ) จากสัปดาห์ก่อนหน้าอยู่ที่ 1.993 แสนล้านดอลลาร์สหรัฐ หรือ ประมาณ 6.591 ล้านล้านบาทด้านฐานะซื้อเงินตราต่างประเทศล่วงหน้าสุทธิอยู่ที่ 3.11 หมื่นล้านดอลาร์สหัฐ ทำให้ทุนสำรองประเทศสุทธิในปัจจุบัน ที่รวมเงินทุนสำรองประเทศและฐานะซื้อเงินตราต่างประเทศล่วงหน้าอยู่ที่ 2.312  แสนล้านดอลลาร์สหรัฐ ซึ่งถือเป็นระดับที่มีความมั่นคงสูงทั้งนี้ สาเหตุขอการเพิ่มขึ้นของทุนสำรองคาดว่าเป็นเพราะการตีมูลค่าของสินทรัพย์ที่อยู่ในรูปของสกุลเงินต่างประเทศมีมูลค่าสูงขึ้น บวกกับเงินบาทอยู่ในระดับแข็งค่าประมาณ 7-8% ทำให้เมื่อตีมูลค่าออกมาในรูปดอลลาร์แล้วจะมีปริมาณเพิ่มขึ้น ขณะเดียวกันธปท.เองก็มีการเข้าซื้อดอลลาร์เข้าเก็บในทุนสำรองประเทศ เพื่อดูแลไม่ให้เงินบาทแข็งค่าเร็วเกินไปด้วย ทำให้ระดับทุนสำรองระหว่างประเทศปรับสูงขึ้นเรื่อยๆสำหรับการเคลื่อนไหวของค่าเงินบาทในวันที่ 22 ก.ย.ที่ผ่านมา เปิดตลาดที่ระดับ 33.11 บาท/ดอลลาร์ สหรัฐ ระหว่างวันยังเคลื่อนไหวอยู่ในกรอบ 33.09 -33.11 บาท ปรับอ่อนค่าได้น้อย เนื่องจากการส่งออกไทยขยายตัวได้ดีประกับกับทิศทางเศรษฐกิจฟื้นตัว ทำให้แนวโน้มเงินบาทยังอยู่ในทิศทางแข็งค่า